b'\n_START_ARTICLE_\nJamski grad\n_START_PARAGRAPH_\nJamski grad (tudi podzemni grad) je trdnjava ali stanovanjski grad, ki je zgrajen v naravni jami. Spada med vi\xc5\xa1inske gradove. V nasprotju z drugimi vrstami gradov (kot je vodni grad) je jamski grad napadom izpostavljen samo na vhodni strani. Vhod v grad je obi\xc4\x8dajno obdan s obzidjem, ki je bilo zelo masivno. Najdbe dokazujejo, da so jame uporabljali kot zakloni\xc5\xa1\xc4\x8da od kamene dobe. Prvi srednjeve\xc5\xa1ki jamski gradovi so bili zgrajeni v 11. in 12. stoletju. V 14. in 15. stoletju je bila ta vrsta gradov \xc5\xa1e posebej raz\xc5\xa1irjena v nekaterih regijah Francije in \xc5\xa0vice._NEWLINE_Grad Predjama v Sloveniji je prav tako tip jamskega gradu.\n_START_SECTION_\nLega in oprema\n_START_PARAGRAPH_\nJamski gradovi so bili zgrajeni v glavnem ob za\xc4\x8detku dolge votle pe\xc4\x8dine in na vi\xc5\xa1ini bolj ali manj nagnjenega meli\xc5\xa1\xc4\x8da. Tip jamskega gradu je precej redek tudi v gorskih regijah. Le \xc5\xa1tirje so bili odkriti v severni Tirolski: Altfinsterm\xc3\xbcnz v zgornji dolini Inna, Loch v Unter-Pinswangu, Lueg am Brenner in jamski grad v steni Schwendt / K\xc3\xb6ssen. Na nekaterih podro\xc4\x8djih v \xc5\xa0vici in Franciji je ugodne pogoje za gradnjo nudila mehka kamnina, materiala za izkop jamskih gradov in naravne jame. Take trdnjave so v Graub\xc3\xbcndenu, Ticinu, Valaisu ali Dordogni, kjer so veliko bolj pogosti kot na Bavarskem in Tirolskem._NEWLINE_Gospodarska poslopja in hlevi so bili obi\xc4\x8dajno v dolini pod gradom, saj je bila jama praviloma dostopna le po strmih in ozkih poteh. Arheolo\xc5\xa1ka izkopavanja dokazujejo relativno visok \xc5\xbeivljenjski standard v nekaterih jamskih gradovih, drugi sistemi so bili zasedeni le ob\xc4\x8dasno in so slu\xc5\xbeili kot kontrolna to\xc4\x8dka ali za nadzor pomembnih cestnih povezav._NEWLINE_Ve\xc4\x8dina jamskih gradov nima bergfrida ali drugih stolpov. Izjema je grad na Loch Eichhofen na Bavarskem, ki ima kro\xc5\xbeni bergfrid._NEWLINE_Pogosto je bila jama ali votlina preprosto zaprta s sprednjo steno in razdeljena s kamnitimi ali lesenimi predelnimi stenami v notranjosti. Kasneje so se nekateri gradovi raz\xc5\xa1irili v reprezentan\xc4\x8dne domove, kot na primer grad Stein in Predjamski grad._NEWLINE_Jamski grad kot struktura je tesno povezan z gradom na skali, kjer so prav tako pri izgradnji uporabljali naravne ali umetno pove\xc4\x8dane odprtine v kamnini. V srednji Evropi so ti gradovi na skali \xc5\xa1tevilni na podro\xc4\x8dju pe\xc5\xa1\xc4\x8denjaka v Ju\xc5\xbeni in Srednji Nem\xc4\x8diji ali \xc4\x8ce\xc5\xa1ki, med drugim v sa\xc5\xa1ki \xc5\xa0vici, Pfal\xc5\xa1kem gozdu in Ha\xc3\x9fbergen. Pri turingijskem gradu Buchfart so umetne votline raz\xc5\xa1irili v apnen\xc4\x8daste kamnine horizontalno v dol\xc5\xbeini okoli 110 metrov.\n_START_SECTION_\nJamski in podzemni gradovi\n_START_PARAGRAPH_\nZnanstveniki lo\xc4\x8dijo med jamskim in podzemnim gradom. Pri podzemnem gradu je bila stavba zgrajena pred ali v naravni jami (Predjamski grad), medtem ko je jamski grad samo sprednja stena in deli z lesenimi ali kamnitimi zidovi. V splo\xc5\xa1nem znanstvenem govoru sta oba izraza pogosto uporabljata kot sopomenki.'